બીજી વાત. ગુજરાત રેજિમેન્ટની. ઇતિહાસ જોતાં જણાશે કે અંગ્રેજોએ લડી શકે એવા લોકોના કોમી અહંકારને પોષવા માટે જ અલગ રેજિમેન્ટો બનાવી. એમને ડર હતો કે બધા એક જ છત્ર નીચે હશે તો એમનામાં એકતાની ભાવના આવશે, ભારતીયતાની ભાવના આવશે, જે આગળ જતાં ખતરનાક સાબિત થશે. એટલે એમણે કોમોને અલગ રાખીને એમના ઇગોને સંતોષ્યો અને પોતાનું કામ કઢાવ્યું. હું જરૂરી નથી માનતો કે પ્રદેશ કે જાતિઓને નામે રેજિમેન્ટો બનાવવી જોઈએ.